Mathias Kolstad Holm

Mathias Kolstad Holm (født 26. oktober 1986 i Drammen) er en norsk tidligere håndballspiller. Per sesongen 2019/2020 var han målvakt for den norske eliteserieklubben Drammen Håndballklubb. Holm valgte å avslutte håndballkarrieren i 2020. Holm er 191 cm høy og er en av de mestvinnende spillerne i Drammen Håndballklubbs historie.

Biografi  
Holm er født og oppvokst i Drammen og startet å spille håndball for Refstad IL. Han er en av de i DHKs historie med flest kamper for klubben og har vært med på mange store begivenheter. Holm var i en årrekke en av eliteseriens beste målvakter, dette går tydelig fram både av landslagsdeltakelse tidlig i karrieren og diverse kåringer senere; han ble senest kåret til eliteseriens beste målvakt i desember 2017. Holm var dessuten sterkt delaktig i at DHK slapp inn klart færrest mål i Eliteserien 2017/2018. Holm har spilt eliteseriekamp og reddet fra Mini Jakobsen, som fikk eliteseriedebuten i håndball i 50-årsgave klarte ikke overliste Holm selv om han kom alene på kontring. Han er barnebarnet til skuespiller Sverre Holm.

Utdannelse og jobb 
Holm er utdannet siviløkonom. Han har en bachelorgrad og en mastergrad i økonomi fra Handelshøyskolen BI; i 2010 studerte han et semester ved Auckland University of Technology.

Holm har arbeidet full tid for Nordea i flere år; per august 2017 som investeringsrådgiver og per februar 2020 som senior forretningsutvikler.

Landslag 
Holm har spilt syv landskamper for det norske herrelandslaget og tilsammen 58 u- og juniorlandskamper. Holm debuterte mot Finland i 2007 med en rekordhøy redningsprosent på 70,7 under ledelse av daværende landslagstrener Gunnar Pettersen. Per 2018 har han ikke vært tilbake på landslaget etter utenlandsoppholdet ifm. studier i 2010.

Meritter 
 3 seriegull
 2 Seriesølv
 5 Seriebronse
 2 NM-gull
 2 NM-sølv
 1 Sluttspillgull
 1 Sluttspillsølv
 1 Europacupsølv
 2 Junior NM-gull
 2 deltakelser i Champions League
Bragd Merke i DHK
 3 premier som beste student fra Bachelorstudiet ved BI Drammen

Referanser

Eksterne lenker 
 

Norske håndballspillere
Håndballmålvakter
Håndballspillere for Drammen HK
Personer fra Drammen kommune